
DR 30.11.2009 23 

 
Sebab itulah bagi pihak SKM dan pihak kementerian, kita telah pun mengadakan 

hala tuju yang lebih jelas supaya koperasi-koperasi dapat digerakkan daripada entiti untuk 
kebajikan sosial ahli menjadi kepada entiti perniagaan yang lebih besar, menjadi kepada 
entiti perniagaan yang lebih berjaya.  

Pada hari ini walaupun terdapat sebanyak 7,000 koperasi misalnya, tetapi koperasi 
yang berskala besar, yang berpendapatan melebihi daripada RM5 juta turnover setahun 
hanya di sekitar 3 peratus sahaja. Yang selebihnya adalah koperasi berskala kecil yang 
turnover nya sebanyak RM250,000 setahun. Jadi, menyedari perkara-perkara ini, akhirnya 
pihak SKM mengadakan beberapa cara untuk mengembangkan koperasi-koperasi tersebut.  

Antaranya ialah seperti yang disebutkan oleh Yang Berhormat Jempol dan begitu 
juga dengan Yang Berhormat Pasir Mas dan Yang Berhormat Arau yang mencadangkan 
supaya digabungkan koperasi-koperasi tersebut untuk menjadi koperasi yang berskala 
besar. 

Saya ingin memaklumkan perkara ini sedang dalam tindakan pihak kementerian 
dan SKM. Misalnya, kita akan mulakan dengan perbincangan untuk penggabungan 
koperasi-koperasi kredit. Pada waktu ini terdapat lebih daripada 500 buah koperasi-
koperasi kredit yang menjalankan perniagaan-perniagaan kredit mereka dengan 
memberikan pinjaman kepada ahli-ahli dan sebagainya.  

Jadi, untuk peringkat permulaan, saya ingin memaklumkan pada 8 Disember 2009 
nanti, kita akan mengumpulkan koperasi-koperasi kredit ini untuk berbincang bagaimana 
adakah boleh kita mengadakan gabungan antara koperasi kredit ini yang akhirnya tujuan 
kementerian ialah mewujudkan lebih banyak bank koperasi.  

Pada hari ini terdapat dua buah bank koperasi iaitu Bank Rakyat dan juga Bank 
Persatuan. Kita mencadangkan dengan wujudnya gabungan koperasi kredit ini, mungkin 
kita boleh mewujudkan satu atau pun dua buah bank lagi. Begitu juga dengan koperasi-
koperasi yang menjalankan perniagaan peruncitan dan sebagainya.  

Saya bersetuju dengan pandangan daripada Yang Berhormat Pasir Mas misalnya. 
Yang mencadangkan supaya diwujudkan koperasi-koperasi runcit ini supaya kita boleh 
menjadikan mereka koperasi besar untuk menubuhkan pasar raya dan sebagainya.  

 Tuan M. Kula Segaran [Ipoh Barat]: Terima kasih Tuan Pengerusi. Ini mengenai 
mewujudkan lebih bank-bank koperasi. Adakah Yang Berhormat Menteri sedar dahulunya 
kita ada sebuah bank, Central Co-operative Bank, Bank Pusat Kerjasama Koperasi. Akan 
tetapi kerana polisi-polisi dan dasar-dasar kerajaan yang berdiskriminasi, bank koperasi ini 
boleh dikatakan muflis kerana kerajaan ada dasar untuk memberikan kelonggaran pinjaman 
wang-wang daripada koperasi tersebut di mana wang-wang itu diberikan kepada Ketua-
ketua Bahagian UMNO. Kebanyakan daripada mereka tidak membayar balik.  

 Oleh sebab itu, ia menjadi muflis. Apakah yang akan dibuat oleh kerajaan supaya 
perkara-perkara ini tidak terjadi? Kita akan menolong balik shareholders di CCB supaya 
mereka dibayar balik wang-wang tersebut dan perkara-perkara seperti ini tidak akan terjadi 
lagi.  

Dato’ Sri Ismail Sabri bin Yaakob: Yang Berhormat Ipoh Barat biasa dengan 
tuduhan-tuduhan yang tanpa asas tersebut. Jadi, saya tidak perlu menjawab kerana itu 
kebiasaan daripada Yang Berhormat Ipoh Barat. 

Tuan M. Kula Segaran [Ipoh Barat]: [Menyampuk] 

Dato’ Sri Ismail Sabri bin Yaakob: Saya hendak memberitahu. Wait, Yang 
Berhormat. Saya hendak memberitahu soal kerajaan campur tangan dan sebagainya, saya 
rasa tidak timbul. Soal pemberian kepada UMNO dan sebagainya tidak timbul. Bank Rakyat 
saya ingin memberi contoh, merupakan sebuah bank koperasi yang ditubuhkan hasil 
gabungan daripada sebelas buah koperasi kredit kecil pada waktu itu.  

Pada hari ini, Bank Rakyat merupakan sebuah bank yang mencipta nama dan 
merupakan bank yang menjalankan perbankan Islam yang terbesar di dalam negara kita. 
Pendapatan Bank Rakyat pada tahun ini lebih tinggi daripada bank-bank komersial yang 
lain. Ini menunjukkan bank koperasi juga boleh maju jika diuruskan dengan baik. 



Sebab itulah bagi pihak SKM dan pihak kementerian, kita telah pun mengadakan. hala tuju yang lebih jelas supaya koperasi-koperasi dapat digerakkan daripada entiti untuk kebajikan sosial ahli menjadi kepada entiti perniagaan yang lebih besar, menjadi kepada entiti perniagaan yang lebih berjaya. Pada hari ini walaupun terdapat sebanyak 7,000 koperasi misalnya, tetapi koperasi yang berskala besar, yang berpendapatan melebihi daripada RM5 juta turnover setahun hanya di sekitar 3 peratus sahaja. Yang selebihnya adalah koperasi berskala kecil yang turnover nya sebanyak RM250,000 setahun. Jadi, menyedari perkara-perkara ini, akhirnya pihak SKM mengadakan beberapa cara untuk mengembangkan koperasi-koperasi tersebut. Antaranya ialah seperti yang disebutkan oleh Yang Berhormat Jempol dan begitu juga dengan Yang Berhormat Pasir Mas dan Yang Berhormat Arau yang mencadangkan supaya digabungkan koperasi-koperasi tersebut untuk menjadi koperasi yang berskala besar. Saya ingin memaklumkan perkara ini sedang dalam tindakan pihak kementerian dan SKM. Misalnya, kita akan mulakan dengan perbincangan untuk penggabungan koperasi-koperasi kredit. Pada waktu ini terdapat lebih daripada 500 buah koperasi- koperasi kredit yang menjalankan perniagaan-perniagaan kredit mereka dengan memberikan pinjaman kepada ahli-ahli dan sebagainya. Jadi, untuk peringkat permulaan, saya ingin memaklumkan pada 8 Disember 2009 nanti, kita akan mengumpulkan koperasi-koperasi kredit ini untuk berbincang bagaimana adakah boleh kita mengadakan gabungan antara koperasi kredit ini yang akhirnya tujuan kementerian ialah mewujudkan lebih banyak bank koperasi. Pada hari ini terdapat dua buah bank koperasi iaitu Bank Rakyat dan juga Bank Persatuan. Kita mencadangkan dengan wujudnya gabungan koperasi kredit ini, mungkin kita boleh mewujudkan satu atau pun dua buah bank lagi. Begitu juga dengan koperasi- koperasi yang menjalankan perniagaan peruncitan dan sebagainya. Saya bersetuju dengan pandangan daripada Yang Berhormat Pasir Mas misalnya. Yang mencadangkan supaya diwujudkan koperasi-koperasi runcit ini supaya kita boleh menjadikan mereka koperasi besar untuk menubuhkan pasar raya dan sebagainya. Tuan M. Kula Segaran [Ipoh Barat]: Terima kasih Tuan Pengerusi. Ini mengenai mewujudkan lebih bank-bank koperasi. Adakah Yang Berhormat Menteri sedar dahulunya kita ada sebuah bank, Central Co-operative Bank, Bank Pusat Kerjasama Koperasi. Akan tetapi kerana polisi-polisi dan dasar-dasar kerajaan yang berdiskriminasi, bank koperasi ini boleh dikatakan muflis kerana kerajaan ada dasar untuk memberikan kelonggaran pinjaman wang-wang daripada koperasi tersebut di mana wang-wang itu diberikan kepada Ketua- ketua Bahagian UMNO. Kebanyakan daripada mereka tidak membayar balik. Oleh sebab itu, ia menjadi muflis. Apakah yang akan dibuat oleh kerajaan supaya perkara-perkara ini tidak terjadi? Kita akan menolong balik shareholders di CCB supaya mereka dibayar balik wang-wang tersebut dan perkara-perkara seperti ini tidak akan terjadi lagi. Dato' Sri Ismail Sabri bin Yaakob: Yang Berhormat Ipoh Barat biasa dengan tuduhan-tuduhan yang tanpa asas tersebut. Jadi, saya tidak perlu menjawab kerana itu kebiasaan daripada Yang Berhormat Ipoh Barat. Tuan M. Kula Segaran [Ipoh Barat]: [Menyampuk]. Dato' Sri Ismail Sabri bin Yaakob: Saya hendak memberitahu. Wait, Yang Berhormat. Saya hendak memberitahu soal kerajaan campur tangan dan sebagainya, saya rasa tidak timbul. Soal pemberian kepada UMNO dan sebagainya tidak timbul. Bank Rakyat saya ingin memberi contoh, merupakan sebuah bank koperasi yang ditubuhkan hasil gabungan daripada sebelas buah koperasi kredit kecil pada waktu itu. Pada hari ini, Bank Rakyat merupakan sebuah bank yang mencipta nama dan merupakan bank yang menjalankan perbankan Islam yang terbesar di dalam negara kita. Pendapatan Bank Rakyat pada tahun ini lebih tinggi daripada bank-bank komersial yang lain. Ini menunjukkan bank koperasi juga boleh maju jika diuruskan dengan baik.